**Tanterv:** Építész premaster

**Tantárgy neve: Kortárs Középülettervezés B**

**Tantárgy kódja:** PMKTELR018

**Szemeszter:** 2

**Kreditek száma:** 5

**A heti órák elosztása:** 1/2/0

**Értékelés:** félévközi jegy (f)

**Előfeltételek: -**

Tantárgy felelős: Dr. Heidecker Adél, adjunktus

 Iroda: 7624 Magyarország, Pécs, Boszorkány u. 2. B-328

 E-mail: heidecker.adel@mik.pte.hu

Tárgyleírás

Középület tervezése természeti környezetben, adott helyszínre. Az előző félévben elsajátított középület-tervezési ismeretek bővítése az újabb középületi funkciók és a kiterjesztett városi és természeti környezet kihívásainak figyelembevételével. Egyes középülettípusok tartalmi programjának megismerése. Tervezéselméleti képességek fejlesztése. Alaprajzi és tömegformálási ismeretek gyakorlása. Telepítési analízis, településszerkezetbe, környezetbe illesztés általános szabályainak elsajátítása. Komplex tervezési ismeretek megszerzése. A tanultak összefogott alkalmazása, átlátása (szintézisre törekvés). Cél, a tantárgy keretén belül tartott tervezési műhelygyakorlatokon, konkrét programmal megadott tervezési feladat magas színvonalú megoldása. Igényes prezentáció és modellkészítés.

A tantárgy megfelelő szintű teljesítéséhez szükséges, az előző félévekben oktatott tervezési ismeretanyag birtoklása, úgy tervezés elméletével kapcsolatban, mint a térszervezés, telepítés, tájolás és városszövetbe illesztés terén. Az előző félévekben oktatott épületszerkezettani, ábrázoló geometriai ismeretanyag birtoklása. Kellő fokú építészettörténeti és képzőművészeti előképzettség.

## Oktatás célja

A tantárgy célja, hogy a hallgatók tovább mélyítsék eddig megszerzett ismereteiket a középülettervezés elméleti és gyakorlati folyamatával. A szemeszter végére minden hallgatónak képesnek kell lennie egy, a tematikában meghatározott funkciójú középület megtervezésére (értsd ez alatt, az építőművész tervezői képességeket éppúgy, mint a konstruktőri tudást), és a tervezett épületet megfelelő szintű prezentációval előadni.

## Tantárgy tartalma

Középület tervezése természeti környezetben, adott helyszínre. A korábban elsajátított középület-tervezési ismeretek bővítése az újabb középületi funkciók és a kiterjesztett városi és természeti környezet kihívásainak figyelembevételével. Egyes középülettípusok tartalmi programjának megismerése. Tervezéselméleti képességek fejlesztése. Alaprajzi és tömegformálási ismeretek gyakorlása. Telepítési analízis, településszerkezetbe, környezetbe illesztés általános szabályainak elsajátítása. Komplex tervezési ismeretek megszerzése. A tanultak összefogott alkalmazása, átlátása (szintézisre törekvés). Cél a tantárgy keretén belül tartott tervezési műhelygyakorlatokon, konkrét programmal megadott tervezési feladat magas színvonalú megoldása. Igényes prezentáció és modellkészítés.

A tantárgy megfelelő szintű teljesítéséhez szükséges, a korábban oktatott tervezési ismeretanyag birtoklása, úgy tervezés elméletével kapcsolatban, mint a térszervezés, telepítés, tájolás és városszövetbe illesztés terén. Az előzőekben oktatott épületszerkezettani, ábrázoló geometriai ismeretanyag birtoklása. Kellő fokú építészettörténeti és képzőművészeti előképzettség.

A feladatok, követelmények kiadása a tematika szerint történik, melyek az előadás anyagaival, segédletekkel egyetemben a tantárgy **Microsoft Teams** felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudományegyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha levelező tagozaton egy tantárgy esetén a tantárgyi tematikában előirányzott foglalkozások több mint 50%-áról hiányzott.

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

A gyakorlati foglalkozásokon való igazolt jelenlét a tematikában rögzített aktuális munkarész bemutatásával történik. A gyakorlatvezető jelenléti ívet/ konzultációs lapot vezet**, megjelent,** valamint **nem jelent meg/ nem készült** bejegyzéssel.

**Számonkérések**

*Félévközi jeggyel záruló tantárgy (PTE TVSz 40§(3))*

A tantárgy félévközi jeggyel zárul. A félév zárása a 14. héten történik.

**1.ciklus** 30 p

**2.ciklus**

Féléves feladat terv 50 p

Féléves feladat makett 20 p

**Megszerezhető maximum pont** **100p**

**Pótlási lehetőségek módja, típusa** (PTE TVSz 47§(4))

Félévközi és félév végi leadások, valamint azok pótlás és/vagy javítása a részletes program szerint.

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek.*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik. A szakmai tartalom hiánya / értékelhetetlensége elégtelent érdemjegyet von maga után. Ha ez a szorgalmi időszak végén (14. hétig) történik, akkor a hallgató 1 alkalommal megpróbálhatja javítani az érdemjegyet.*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

Az egyes fokozatok megállapításának alapja:

\_a feladatkiírások követelményeinek teljesítése

\_az elsajátított elméleti tudás gyakorlati alkalmazása

\_a feladatok műszaki, grafikai, építészeti tartalma, gondolatisága és ezek minősége.

A félévvégi osztályzat a feladatok során megszerzett pontok alapján kerül megállapításra úgy, hogy a hallgató TVSZ szerinti óraszámban megjelent a gyakorlati órákon, aktívan részt vett a féléves munkában, minden feladatát értékelhető minőségben beadta. Beszámításra kerül a hallgató félév közben tanúsított aktivitása/inaktivitása, fejlődése, az előadásokon való részvétel. (PTE TVSZ 48. § (2)213 A hallgató nem szerez kreditpontot, amennyiben a teljesítményét elégtelen (1), vagy nem felelt meg (1) minősítésre értékelik, továbbá amennyiben a hallgató teljesítménye nem volt értékelhető, és a tanulmányi nyilvántartásban a „nem teljesítette” bejegyzés szerepel. (4) Az értékelés ellen – a javítási, illetve pontszámítási hiba, valamint a 12. § (2) bekezdésében írt lehetőség kivételével – jogorvoslatnak helye nincs.)

## Irodalom

Kötelező irodalom és elérhetősége

1. Az előadások során vetített diák – elérhetők a Teamsen a tantárgyhoz tartozó virtuális térben

[2.] Ernst Neufert; Építés- és tervezéstan, Budapest Pécs 1999. Dialóg Campus Kiadó

[3.] Országos Településrendezési és Építési Követelmények

Ajánlott irodalom és elérhetősége

[1.] Janáky, I. 1999. A hely. Budapest: Műszaki kiadó

[2.] Le Corbusier, C.1981. Új építészet felé. Budapest: Corvina

[3.] Gádoros Lajos: Középületek tervezése. Budapest, Tankönyvkiadó 1978

[4.] 5 ház: Janesch, Karácsony, Mónus, Turányi Janáky. 2003. Budapest: Terc

[5.] Callmayer-Rojkó: Az én házam - Műszaki könyvkiadó 1974

[6.] Philip Jodidio: Architecture Now! 2001 Taschen

[7.] Könyv az építészetről - A tervezés gyakorlata I. Pécs 1998 Pécsi Tanoda Alapítvány

[8.] Kis Házak, Kis Apartmanok, Small Houses – sorozat, TELC Kiadó

Hazai folyóiratok : Új Magyar Építőművészet; Átrium, Oktogon, Alaprajz., Metszet

Külföldi folyóiratok: A 10 ( EU ), The Plan ( olasz ), El Croquis (spanyol), Domus (olasz)

Ajánlott weboldalak:

<http://epiteszforum.hu/>

<https://www.octogon.hu/>

<http://hg.hu/>

<https://www.archdaily.com/>

<https://www.dezeen.com/>

<https://www.architonic.com/>

https://www.architecturaldigest.com/

## Oktatási módszer

A tantárgy folyamatos kommunikáción alapszik az oktató és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció a tárgy oktatóitól független szakemberek bevonásával

# Részletes tantárgyi program és követelmények

**A FÉLÉV SORÁN TELJESÍTENDŐ TERVEZÉSI FELADAT:**

1. **ciklus – tanulmány**
2. **ciklus – középület tervdokumentációja fázis**

A féléves feladat Pécs város külterületén, a Mecsek-hegység Misina-tetőn középület tervezése, a helyszínekre megadott funkcióval.

**TERVEZÉSI FELADAT LEÍRÁSA:**

A tervezési helyszínen található meglévő épületek egészének, vagy részelemeinek újra hasznosítása, vagy az épületek teljes léptékű mindenre kiterjedő bontása közötti válaszúton való döntés, a hallgató feladata. A döntés mérlegelésénél figyelembe veendők a meglévő épületek építészeti értékei, a műszaki állapota, alaprajzi és szerkezeti rendszereik, valamint a tervezett funkciók közötti kapcsolatok egymásra hatása, kihasználhatóság, fenntarthatóság és a köztéri kapcsolatok.

Tervezési feladatként a Misinán található sípálya és a hozzá tartozó síház helyszínét jelöltünk ki. A funkciók és a helyszín egymástól nem elválaszthatóak. Ugyanakkor, a feladat megoldásának első lépéseként vizsgálandó a jelenlegi helyszín és esetleges alternatíváinak megfelelősége a fejlesztés számára. A féléves feladat az előzetes tanulmány készítésére és a középület megtervezése tagolódik.

**TERVEZÉSI FELADATKÉNT MEGFOGALMAZOTT FUNKCIÓK ÉS HELYSZÍN:**

Turisztikai központ téli és nyári természetközeli tevékenységekhez:

Helyszín – A jelenlegi, a Misina-tetőhöz közel eső síház és sípálya területe, illetve alternatív helyszín a pálya meghosszabbítása érdekében.

A vizsgált helyszínen két funkció, síház a téli sportok kiszolgálására és turisztikai központ a nem havas időszak igényeire kialakítva. A Mecsek ezen része kedvelt kiránduló és sport célpont a városlakók és az idelátogatók számára is.

A Misinán álló TV-torony közvetlen környezetében álló, részben használaton kívüli épületek megtartandók, hasznosításukra javaslat készíthető, de a tervezési feladat keretében új épület is építhető.

A síszezonban és rendezvények idejére parkolóhely személyautók és buszok számára tervezendő.

„Bali Laci bácsi” Síház:

A meglévő síház némi felújításon átesett, de korszerűtlen alaprajzi rendszerben helyezkedik el a jelenlegi sípálya felső végén. Szükséges a meglévő helyszínen az épület vizsgálata. A bővítés vagy új építés esetén is lehetséges más helyszín meghatározása.

A síház és turisztikai központ lehetséges helyiségei:

* Látogatói tér – figyelembe véve a szezonális tevékenységek változását, de közös térben kiszolgálni a sízők és az egyéb kikapcsolódást keresők igényeit. A megérkezés, rövidebb pihenő, gyors étkezés és átöltözés terei, vizesblokkal.
* Sporteszköz kölcsönző és raktárak
* műhely
* irodák és hozzájuk tartozó dolgozói vizesblokk
* lift / lépcső
* klubterem (csapatmegbeszélések, tréningek, elméleti oktatás, rendezvény)
* teakonyha
* vizesblokk (ffi., női., ak. ment.)
* 2db 20 fős öltöző (ffi., női.) hozzá tartozó mosdó, wc, zuhanyzóval
* edzői öltöző, hozzá tartozó mosdó, wc, zuhanyzóval
* gépészet
* Síszakosztály (1-2 csillagos) szállásszolgáltatása, versenyekre és edzőtáborokba ideérkező versenyzőknek és általában a turistáknak:
* 6-8db 2-4fős szoba saját zuhanyzós, wc-s mosdóval
* közösségi tér és hozzá tartozó kis konyha
* tároló
* Büfé kisebb zárt és nagyobb külső fedett fogyasztó térrel
* Az épület környezetében elhelyezhetők a felsorolt funkcionális elemek mellett, további szolgáltatást nyújtó eszközök (erdei tornapálya) vagy létesítmények (kioszk).

**A tervezési feladat két bemutatandó része:**

**Tanulmány**: A tanulmányt fekvő, vagy álló, A4-es méretben, magas tartalmi és grafikai igényességgel megszerkesztett, nyomtatott és összefűzött formában kell leadni.

A tanulmány három tartalmi részből áll:

1. A választott funkciók bemutatása és jogszabályi előírásainak részletezése, írásos gyűjtés, képi (grafika, rajz stb.) kiegészítésekkel, magyarázatokkal együtt.
2. A választott helyszín elemzése és bemutatása az alábbi szempontok alapján:

- a természetikörnyezet, beépítési struktúra elemzése

- zöldfelületek analízise (minőség, sűrűség, stb,)

- a szűkebben és tágabban értelmezett környezetben lévő közösségi terek (épületek, sétányok, sportpályák) analízise, a terület kapcsolata ezekkel,

- épületállomány elemzése,

- közlekedési, forgalomtechnikai vizsgálat (gépkocsi, tömegközeledés, kerékpáros,

 - gyalogosközlekedés stb.), parkolási igények, lehetőségek, megközelíthetőség, azok irányai, stb.

1. 3 db színvonalas kortárs példa a tervező, a funkció és a helyszín feltüntetésével, helyszínrajzzal, alaprajzzal, metszettel és fotókkal.

**Középület tervdokumentációja**: A félévközi konzultációk végére túl kell esni a környezeti adottságok analízisén (helyszín, térstrukturális viszonyok, mértékadó épített környezet, természeti környezet, beépítettség vizsgálat, terepviszonyok gyalogos és járműforgalom, stb…), az építési terület adottságainak értelmezésén (telek geometriája, tájolás), a tömegképzésen, a fő irányok, főbb funkciócsoportok meghatározásán, alaprajzi elrendezésén.

Be kell mutatni a tervezési irányelveket is, különböző ábrákon, rajzokon, munkaközi makett fotókon keresztül. Az alkotói gondolkodás folyamatának dokumentálása elkerülhetetlen a sikeres kommunikációhoz.

A félév végére kikristályosodik az épület, ahol a térképzés szoros összefüggésben alakul a kültéri kapcsolatrendszerek felderítésével. A dokumentációhoz 1:200 léptékű rajzok, telepítést bemutató helyszínrajz, perspektivikus látványok, és modell tartozik.

A feladat része az átdolgozott korábbi telepítési rajzok és makett bemutatása is, a fejlődés látványos és jól értelmezhető bemutatásával.

beadandó munkarészek:

* koncepciót bemutató ábrasorok

(térképzés, környezetalakítás és formaképzésre vonatkozóan) szükséges számú

* helyszínrajz, környezetanalízisek 1:500
* alaprajzok, környezettel együtt (minden eltérő szintről) 1:200
* metszetek (min. 2 db) 1:200
* homlokzatok 1:200
* perspektivikus ábrák, belső téri rajzok, ábrák, részletek min: 3-3 db
* a tervhez tartozó modell 1:200

**Formai követelmények:**

A végleges terv, makett

Papír alapon: A/3-as fekvő formátumú füzetben, lásd kiadott segédletek, és minták

Digitális alapon MS TEAMS felületén: A/3-as fekvő formátumú digitális füzetben (optimalizált, összefűzött pdf)

## Program heti bontásban

**Hét Téma Irodalom Határidő**

1. hét: TÁRGYFELVÉTELI IDŐSZAK

**2. hét:** EA tömbösítve: Koncepciózus építészeti tervezés Az előadás diái **4. heti óra**

 Féléves tematika és feladat ismertetése

 LA: 1. tervezési feladat értelmezése, programalkotás; Hétvégi házak, nyaralók 1-207.

 órai munka, az otthoni feladat megfogalmazása.

3. hét: OTTHONI KÉSZÜLÉS: inspirációk gyűjtése a témában;

 a feladat tovább dolgozása, tanulmány elkészítése

**4. hét:** LA: **1. Tanulmány benyújtása**,esetleges pótlandó, **14. heti óra**

 javítandó munkarészek konzultációja

 **2. Középület tervdokumentációja fázis**

 Tömegalakítás, formálás, a tömeg és a helyszín

 kapcsolatrendszereinek vizsgálata, telepítésvizsgálat.

 Tervezési feladat konzultációja funkcionális alaprajzon.

5. hét: OTTHONI KÉSZÜLÉS: tervezési feladat feldolgozása

 vázlattervi szinten, helyszínrajzon, alaprajzokon, metszeteken,

 tömegvázlatokon.

6. hét: OTTHONI KÉSZÜLÉS: tervezési feladat feldolgozása

 vázlattervi szinten, helyszínrajzon, alaprajzokon, metszeteken,

 tömegvázlatokon, munkaközi modellen.

**7. hét:** LA: Tervezési feladat vázlatainak konzultálása Perényi Tamás: Családi házak

8. hét: **Tavaszi szünet** 350-711.

9. hét: OTTHONI KÉSZÜLÉS: tervezési feladat feldolgozása

 alaprajzokon, metszeteken, homlokzatokon, modellen keresztül

10. hét: OTTHONI KÉSZÜLÉS: tervezési feladat feldolgozása

 alaprajzokon, metszeteken, homlokzatokon, modellen keresztül

11. hét: **EXPO**-n (2024. április 18-19.) való hallgatói részvételért **2 kredit** jár

**12. hét:** LA: tervezési feladat konzultációja alaprajzokon, metszeteken, ArchitecturalGraphics 1-221.

 homlokzatokon, modellen keresztül, csak felszerkesztett rajzokkal

13. hét: OTTHONI KÉSZÜLÉS: Végleges tervkidolgozás a tartalmi és

 formai követelményeknek megfelelően:

 megfelelő építészeti minőség és grafikai minőség;

 homlokzati anyagok, rajztechnika, modellezési technika,

 prezentáció formájának véglegesítése.

**14. hét:** **Féléves terv beadása**

 **ALÁÍRÁS ÉS GYAKORLATI JEGY MEGSZERZÉSE**

15. hét: **PÓTLÁSOK, JAVÍTÁSOK**

**16. hét: PÓTLÁSOK, JAVÍTÁSOK 2024. május 23.**

A részletes tantárgyi programban (dátum/helyszín/egyéb pontosítások) történő változtatás jogát fenntartom, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst lehet keresni.

Pécs, 2024. január 25.

Dr. Heidecker Adél

tantárgyfelelős